proxectonos/corpus_dominio_legal_administrativo_tmp huggingface dataset:
RESOLUCIÓN do 12 de marzo de 2018 pola que se fai pública a encomenda de xestión de execución da obra de acondicionamento hidráulico dun afluente do río Con na rúa Florida. Separata II. Vilagarcía de Arousa (Pontevedra).
Augas de Galicia — III. Outras disposicións — 20/03/2018

A entidade pública Augas de Galicia dá publicidade da seguinte encomenda de xestión realizada, ao abeiro do artigo 10 da Lei 16/2012, do 17 de decembro, de organización e funcionamento da Administración xeral e do sector público autonómico de Galicia, a unha empresa pública, en cumprimento do disposto no artigo 8 da Lei 19/2013, do 9 de decembro, de transparencia, acceso á información pública e bo goberno, e demais normativa que resulta de aplicación na materia:
1) Datos xerais.
Entidade encomendante: Augas de Galicia.
Dependencia que tramita o expediente: Contratación.
Actuación: obra.
Tipo de tramitación: encomenda de xestión a medio propio instrumental e servizo técnico do poder adxudicador.
Entidade encomendataria: Empresa de Transformación Agraria, S.A., S.M.E., M.P.
2) Encomenda de xestión.
Título: obra de acondicionamento hidráulico dun afluente do río Con na rúa Florida. Separata II. Vilagarcía de Arousa (Pontevedra).
Clave do expediente: OH.436.1134.
Descrición do obxecto: os traballos comprenden as obras necesarias para a inutilización da actual canalización e a construción dunha nova canalización que evacúe as augas desde o inicio da canalización actual na rúa Rodrigo de Mendoza ata o parque da Coca nas inmediacións da rúa Florida, e rematará nun canal aberto de escolleira de 30 m de longo que conduce as augas ata o río Con. Esta segunda fase circunscribe dentro da rúa Florida, onde se executará o tramo de colector entre os pozos II e III.
Orzamento. Importe neto: 216.219,15 euros. Importe total: 261.625,17 euros.
Data de formalización: 8 de marzo de 2018.
Prazo de execución: 2 meses con previsión de ampliación sen que poida implicar incremento do gasto.
Santiago de Compostela, 12 de marzo de 2018
CORRECCIÓN DE ERROS. Orde do 6 de febreiro de 2018 pola que se regula a aplicación dos pagamentos directos á agricultura e á gandaría e das axudas ao desenvolvemento rural suxeitas ao Sistema integrado de xestión e control.
Consellería do Medio Rural — III. Outras disposicións — 21/03/2018

Advertidos erros na dita orde publicada no
Diario Oficial de Galicia
núm. 30, do 12 de febreiro de 2018, cómpre facer as seguintes correccións:
Na páxina 9621, no número 1 do artigo 23, onde di: «... nas alíneas a) e b) do artigo 2, ...», debe dicir: «... nos números 1 e 2 do artigo 2, ...».
Na páxina 9627, no número 2 do artigo 32, onde di: «... e finalizará cando remate o prazo de presentación da solicitude única do seguinte ano», debe dicir: «... e finalizará o 31 de maio de 2018».
Na páxina 9658, no anexo III (Zonas de concentración parcelaria en que se admiten referencias identificativas correspondentes a planos de concentración) engádense as seguintes zonas:
ORDE do 15 de febreiro de 2018 pola que se resolve a integración da Axencia de Lectura Municipal de Parada de Sil na Rede de Bibliotecas de Galicia.
Consellería de Cultura, Educación e Ordenación Universitaria — III. Outras disposicións — 21/03/2018

Vista a proposta do secretario xeral de Cultura e de conformidade co establecido no artigo 38 do Decreto 41/2001, do 1 de febreiro, de refundición da normativa en materia de bibliotecas,
Primeiro. Integrar na Rede de Bibliotecas de Galicia a Axencia de Lectura Municipal de Parada de Sil.
Segundo. A resolución favorable de integración estará condicionada á sinatura dun convenio onde se recolla a obriga por parte do centro bibliotecario de prestar un servizo público que deberá axustarse ao estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centros.
Terceiro. O prazo de sinatura deste convenio non deberá ser superior aos tres meses. De non cumprirse este prazo deixarase sen efecto a posible resolución favorable e suporá o arquivamento definitivo da solicitude.
Cuarto. O posterior incumprimento do devandito convenio poderá ser motivo de exclusión temporal ou definitiva do centro bibliotecario de que se trate da Rede de Bibliotecas de Galicia.
Santiago de Compostela, 15 de febreiro de 2018
ORDE do 28 de febreiro de 2018 pola que se autorizan as ensinanzas artísticas profesionais de danza no centro de ensinanzas artísticas Danza 10 Studio, da Coruña.
Consellería de Cultura, Educación e Ordenación Universitaria — III. Outras disposicións — 21/03/2018

A titularidade do centro Danza 10 Studio, da Coruña, solicita a autorización para impartir as ensinanzas artísticas profesionais de danza.
Logo da tramitación do expediente de acordo co disposto no Decreto 253/1995, do 29 de setembro, de autorización a centros docentes privados para impartir ensinanzas artísticas, coa Orde do 5 de decembro de 1996, que o desenvolve, e co Real decreto 303/2010, do 15 de marzo, en que se establecen os requisitos mínimos dos centros que impartan ensinanzas artísticas reguladas na Lei orgánica 2/2006, do 3 de maio, de educación, e por proposta da Dirección Xeral de Centros e Recursos Humanos,
Artigo 1. Autorización de ensinanzas
Autorizar as ensinanzas profesionais de danza no centro que se sinala a continuación:
Artigo 2. Inicio da actividade
Antes da posta en funcionamento das ensinanzas que se autorizan, a Xefatura Territorial da Consellería de Cultura, Educación e Ordenación Universitaria da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento axeitado.
Artigo 3. Inscrición no rexistro
Esta orde dará lugar á correspondente inscrición no Rexistro de Centros da Consellería de Cultura, Educación e Ordenación Universitaria.
Artigo 4. Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 28 de febreiro de 2018
EXTRACTO da Resolución do 6 de marzo de 2018, da Secretaría Xeral da Emigración, pola que se regulan e se convocan as subvencións do programa Reencontros na terra para residentes no exterior, durante o ano 2018 (PR926B).
Vicepresidencia e Consellería de Presidencia, Administracións Públicas e Xustiza — III. Outras disposicións — 21/03/2018

BDNS (Identif.): 389787.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
(http://www.pap.minhap.gob.es/bdnstrans/index).
Primeiro.
Beneficiarios/as
As persoas emigrantes galegas que reúnan os requisitos establecidos nos números 1, 2, 3 e 4 da resolución da convocatoria.
Segundo.
Obxecto
Esta resolución ten por obxecto establecer as bases reguladoras das axudas correspondentes ao programa Reencontros na terra para o ano 2018, orientado a promover o contacto das persoas galegas residentes no exterior coa súa terra, mediante un período de estadía nunha residencia e posteriormente coas súas familias, fortalecendo así os vínculos de unión con Galicia.
Terceiro.
Bases reguladoras
Resolución do 6 de marzo de 2018, da Secretaría Xeral da Emigración, pola que se regulan e se convocan as subvencións do programa Reencontros na terra para residentes no exterior, durante o ano 2018 (PR926B).
Cuarto.
Importe
As subvencións do presente programa teñen a consideración de axudas en especie e, consecuentemente, non supoñen contabilización do gasto. Os servizos que se prestan ás persoas participantes neste programa serán obxecto de licitación de acordo coa normativa de contratos do sector público.
Quinto.
Prazo de presentación de solicitudes
O prazo de presentación das solicitudes será de dous meses contados a partir do día seguinte ao da publicación desta resolución no
Diario Oficial de Galicia
. Se o último día do prazo for inhábil, entenderase prorrogado ao primeiro día hábil seguinte.
Santiago de Compostela, 6 de marzo de 2018
RESOLUCIÓN do 9 de marzo de 2018, da Secretaría Xeral de Emprego, pola que se publican as subvencións concedidas en virtude da Orde do 3 de febreiro de 2017 pola que se establecen as bases reguladoras das axudas destinadas a accións de fomento da prevención de riscos laborais na Comunidade Autónoma de Galicia no exercicio de 2017.
Consellería de Economía, Emprego e Industria — III. Outras disposicións — 21/03/2018

En cumprimento do disposto no artigo 15 da Lei 9/2007, do 13 de xuño, de subvencións de Galicia, e do artigo 15.4 da Orde do 3 de febreiro de 2017 pola que se establecen as bases reguladoras das axudas destinadas a accións de fomento da prevención de riscos laborais na Comunidade Autónoma de Galicia no exercicio de 2017, procédese á publicación das subvencións concedidas en virtude da devandita orde para o ano 2017.
Obxecto da axuda: as axudas teñen como obxecto subvencionar as accións de fomento da prevención de riscos laborais en Galicia recollidas no artigo 3 da orde de referencia, que establece como actuacións subvencionables as seguintes:
Na liña 1: cun importe total de 490.000 euros, cursos, xornadas, seminarios formativos de contido intersectorial en materia de prevención de riscos laborais.
Na liña 2: cun importe total de 1.000.000 euros, cursos, xornadas e seminarios formativos de contido sectorial e outras accións de fomento da prevención de riscos laborais, que deberán estar incluídas na seguinte relación:
Liña 2.1. Cursos, xornadas e seminarios formativos de contido sectorial:
Destinadas á formación sectorial en materia de prevención de riscos laborais, dirixidas a persoas traballadoras e en situación de desemprego, a delegados e delegadas de prevención, a recursos preventivos e persoas traballadoras designados que asuman con medios propios a actividade preventiva da empresa.
Liña 2.2. Estudos e traballos técnicos de carácter sectorial ou intersectorial destinados á investigación e prospección para a análise da mellora das condicións de traballo.
Liña 2.3. Accións de difusión, sensibilización e intercambio de experiencias tanto de carácter sectorial como intersectorial:
Liña 2.3.1. Conferencias, xornadas, seminarios e/ou publicacións.
Liña 2.3.2. Gabinetes técnicos de difusión normativa e técnica en relación coa normativa de prevención de riscos laborais.
Liña 2.3.3. Elaboración de materiais e ferramentas prácticas para implantar actuacións en seguridade e saúde laboral.
Norma reguladora: Orde do 3 de febreiro de 2017 pola que se establecen as bases reguladoras das axudas destinadas a accións de fomento da prevención de riscos laborais na Comunidade Autónoma de Galicia no exercicio de 2017 (Diario Oficial de Galicia núm. 39, do 24 de febreiro).
Crédito orzamentario: 1.490.000 € (un millón catrocentos noventa mil euros) recollido na aplicación orzamentaria 09.40.324A.481.1, código de proxecto 2015 00507, dos orzamentos xerais da Comunidade Autónoma de Galicia para o ano 2017.
Santiago de Compostela, 9 de marzo de 2018
Beneficiarias liña 1.
Beneficiarias liña 2.
CORRECCIÓN DE ERROS. Resolución do 24 de xullo de 2015 pola que se publica o plan de estudos de mestrado universitario en Enxeñaría de Camiños, Canais e Portos.
Universidade da Coruña — III. Outras disposicións — 02/03/2018

Advertido o mesmo erro en distintas liñas da citada resolución, publicada no Diario Oficial de Galicia número 162, do 26 de agosto de 2015, na páxina 34825 e na páxina 34829, cómpre efectuar a oportuna corrección.
No sumario (páxina 34825) (segunda liña) onde di: «Resolución do 24 de xullo de 2015 pola que se publica o plan de estudos de mestrado universitario en Enxeñaría de Camiños, Canles e Portos», debe ter a seguinte redacción: «Resolución do 24 de xullo de 2015 pola que se publica o plan de estudos de mestrado universitario en Enxeñaría de Camiños, Canais e Portos».
No resolve (páxina 34825) (segunda liña) onde di: «Publicar o plan de estudos conducente á obtención do título de Mestrado Universitario en Enxeñaría de Camiños, Canles e Portos...», debe ter a seguinte redacción: «Publicar o plan de estudos conducente á obtención do título de Mestrado Universitario en Enxeñaría de Camiños, Canais e Portos...».
No anexo (páxina 34825) (segunda liña) onde di: «Plan de estudos conducente á obtención do título de Mestrado Universitario en Enxeñaría de Enxeñaría de Camiños, Canles e Portos...», debe ter a seguinte redacción: «Plan de estudos conducente á obtención do título de Mestrado Universitario en Enxeñaría de Camiños, Canais e Portos...». No anexo (páxina 34825) (terceira liña) onde di: «O título de Mestrado Universitario en Enxeñaría de Camiños, Canles e Portos cumpre as exixencias...», debe dicir: «O título de Mestrado Universitario en Enxeñaría de Camiños, Canais e Portos cumpre as exixencias...». No anexo (páxina 34825) (sexta liña), onde di: «profesión de Enxeñeiro de Camiños, Canles e Portos», debe dicir: «profesión de Enxeñeiro de Camiños, Canais e Portos».
Na páxina 34829 (primeira liña) na epígrafe 4. Condicións de terminación, onde di: «Para obter o título de Mestrado Universitario en Enxeñaría de Camiños, Canles e Portos...», debe dicir: «Para obter o título de Mestrado Universitario en Enxeñaría de Camiños, Canais e Portos...».
RESOLUCIÓN do 16 de xaneiro de 2018 pola que se lles dá publicidade aos convenios de colaboración subscritos por esta entidade pública no terceiro cuadrimestre do ano 2017.
Augas de Galicia — III. Outras disposicións — 02/03/2018

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro) establece que cada consellería ou entidade, deberá publicar cuadrimestralmente no
Diario Oficial de Galicia
unha relación dos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
Facer pública a relación dos convenios subscritos por Augas de Galicia durante o terceiro cuadrimestre do ano 2017, que se incorpora como anexo a esta resolución.
Santiago de Compostela, 16 de xaneiro de 2018
Convenio de colaboración subscrito por Augas de Galicia durante o terceiro cuadrimestre do ano 2017:
ORDE do 27 de febreiro de 2018 pola que se convocan para o ano 2018 os premios á excelencia da calidade hixiénico-sanitaria de produtores de leite cru de vaca de Galicia.
Consellería do Medio Rural — III. Outras disposicións — 02/03/2018

Os premios á excelencia da calidade hixiénico-sanitaria de produtores de leite cru de vaca de Galicia, establecidos pola Orde do 22 de agosto de 2017 pola que se establecen as bases que regulan a concesión dos premios á excelencia da calidade hixiénico-sanitaria de produtores de leite cru de vaca de Galicia e se convocan para o ano 2017, teñen como finalidade recoñecer a excelencia do proceso produtivo das explotacións leiteiras de gando vacún de Galicia na obtención dun leite cru da mellor calidade hixiénico-sanitaria.
Este recoñecemento realízase mediante a distinción a explotacións en tres categorías en función do seu tamaño, pequenas, medianas e grandes. Pola súa vez estas categorías subdividiranse cada unha delas en tres grupos en función do sistema de produción, entendido este como a posibilidade de aproveitamento de recursos propios da explotación. Recoñécense tamén especificamente as mellores explotacións ecolóxicas.
En consecuencia, de acordo co previsto no artigo 30.1.3 do Estatuto de autonomía de Galicia, e na Lei 1/1983, reguladora da Xunta e do seu presidente,
Artigo único.
Aprobación e publicación da convocatoria
1. A presente orde ten por obxecto convocar, para o ano 2018, os premios á excelencia da calidade hixiénico-sanitaria de produtores de leite cru de vaca de Galicia, nas condicións establecidas pola Orde do 22 de agosto de 2017 pola que se establecen as bases que regulan a concesión dos premios á excelencia da calidade hixiénico-sanitaria de produtores de leite cru de vaca de Galicia e se convocan para o ano 2017.
2. A presente orde publicarase no
Diario Oficial de Galicia
e na páxina web oficial da Consellería do Medio Rural.
Disposición adicional única.
Réxime supletorio
No non previsto nesta orde será de aplicación o disposto na Orde do 22 de agosto de 2017 pola que se establecen as bases que regulan a concesión dos premios á excelencia da calidade hixiénico-sanitaria de produtores de leite cru de vaca de Galicia e se convocan para o ano 2017.
Disposición derradeira única.
Efectos
A presente orde comezará a producir efectos o día seguinte ao da súa publicación no
Diario Oficial de Galicia.
Santiago de Compostela, 27 de febreiro de 2018
RESOLUCIÓN do 27 de febreiro de 2018 pola que se crea un ficheiro de datos de carácter persoal.
Universidade de Vigo — III. Outras disposicións — 08/03/2018

O artigo 20 da Lei orgánica 15/1999 do 13 de decembro, de protección de datos de carácter persoal (LOPD), establece que a creación, modificación ou supresión dos ficheiros das administracións públicas só se poderá facer por medio de disposición xeral publicada no Boletín Oficial del Estado ou diario oficial correspondente.
Co fin de que se cumpra o mandato legal do artigo 20 da LOPD sobre a creación e a modificación de ficheiros que conteñan datos de carácter persoal xestionados pola Universidade, de asegurar aos administrados o exercicio dos seus lexítimos dereitos, e logo de cumprir os trámites establecidos na Lei 8/2001, do 13 de xullo, e o Decreto 99/2002, do 1 de xullo, esta reitoría
Primeiro. De conformidade co previsto no artigo 20 da LOPD, e para os efectos previstos, créase o ficheiro sinalado no anexo e indícase o nivel de medidas de seguridade correspondente en aplicación do Real decreto 1720/2007 de desenvolvemento da Lei orgánica de protección de datos de cararácter persoal.
Segundo. Créase o ficheiro de datos de carácter persoal sinalado no anexo.
Terceiro. O ficheiro indicado no anexo rexerase polas disposicións xerais e instrucións que se detallan nel e estará sometido, en todo caso, ás normas legais e aos regulamentos de superior rango que lle sexan aplicables.
Cuarto. Esta resolución entrará en vigor o día seguinte ao da súa publicación no Diario Oficial de Galicia.
Vigo, 27 de febreiro de 2018
a) Identificación do ficheiro:
a.1) Denominación do ficheiro: Hack For Good-Cátedra Telefónica.
a.2) Finalidade: rexistro dos participantes no evento H4G en Vigo.
a.3) Usos previstos: entrega dos premios aos gañadores e remisión de información relacionada co evento.
b) Orixe dos datos:
b.1) Colectivo de persoas sobre as cales se pretende obter datos de carácter persoal ou que resulten obrigadas a subministralos: alumnos, outros membros da comunidade universitaria e outros cidadáns interesados.
b.2) Procedencia: os propios interesados.
c) Estrutura do ficheiro:
c.1) Datos identificativos: nome, apelidos, DNI, teléfono e enderezo.
c.2) Outros tipos de datos:
c.3) Sistema de tratamento: manual.
d) Comunicacións de datos previstas: non se prevén.
e) Transferencias internacionais de datos previstas: non se prevén.
f) Órganos responsables do ficheiro: Vicerreitoría de Economía e Planificación.
g) Órgano ante o cal se poden exercer os dereitos Arco: Vicerreitoría de Economía e Planificación.
h) Nivel de seguridade: básico.
EXTRACTO da Orde do 15 de febreiro de 2018 pola que se establecen as bases reguladoras para a concesión, en réxime de concorrencia non competitiva, de subvencións aos obradoiros artesáns para incentivar a realización de acordos de formación de aprendices e se procede á súa convocatoria para o ano 2018 (código de procedemento IN201K).
Consellería de Economía, Emprego e Industria — III. Outras disposicións — 08/03/2018

BDNS (Identif.): 386973.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.go.es/bdnstrans/index):
Primeiro. Entidades beneficiarias
Poderán ser beneficiarios das subvencións, sen prexuízo de reunir os demais requisitos establecidos nestas bases, os obradoiros artesanais, sexan persoas físicas, xurídicas ou comunidades de bens, que figuren inscritos no Rexistro Xeral de Artesanía de Galicia.
Segundo. Obxecto
As subvencións reguladas por estas bases teñen por obxecto incentivar a realización de acordos de períodos formativos de carácter non laboral entre obradoiros artesáns e aprendices que contribúan a asegurar a continuidade dos oficios e a súa remuda xeracional (código de procedemento IN201K).
Terceiro. Bases reguladoras
Publícanse conxuntamente coa convocatoria.
Cuarto. Contía
Destínase un total de 1.000.000,00 euros da aplicación orzamentaria 09.30.751A.770.2 «Potenciación da capacitación artesanal».
Quinto. Prazo de presentación de solicitudes
O prazo para a presentación de solicitudes, anexo II, permanecerá aberto desde o día seguinte ao da publicación desta orde no Diario Oficial de Galicia ata o 15 de setembro de 2018, salvo esgotamento de crédito, que se publicará no Diario Oficial de Galicia e no portal da Consellería de Emprego e Industria, e que suporá o peche do prazo e a inadmisión das solicitudes que se presenten con posterioridade.
Santiago de Compostela, 15 de febreiro de 2018
CORRECCIÓN DE ERROS. Resolución do 19 febreiro de 2018, da Secretaría Xeral da Emigración, pola que se aproban as bases reguladoras e se procede á convocatoria de cen (100) bolsas de excelencia para a mocidade do exterior, co fin de cursar estudos de máster que se inicien no ano 2018 nunha universidade galega (PR911A).
Vicepresidencia e Consellería de Presidencia, Administracións Públicas e Xustiza — III. Outras disposicións — 08/03/2018

Advertidos erros nos anexos III e IV da dita resolución, publicada no
Diario Oficial de Galicia
núm. 45, do 5 de marzo de 2018, páxinas 12650 e 12651, procédese a substituílos polos seguintes:
RESOLUCIÓN do 12 de febreiro de 2018, da Secretaría Xeral de Emprego, pola que se dispón a inscrición no rexistro e a publicación, no Diario Oficial de Galicia, das táboas salariais para o ano 2018 do convenio colectivo da empresa Viaqua, Gestión Integral de Aguas de Galicia, S.A.U.
Consellería de Economía, Emprego e Industria — III. Outras disposicións — 05/03/2018

Visto o acordo polo que se aproban as táboas salariais para o ano 2018 do convenio colectivo da empresa Viaqua, Gestión Integral de Aguas de Galicia, S.A.U. (código 82000292011996), que se subscribiu entre a representación empresarial e a representación sindical do convenio colectivo da empresa Viaqua, Gestión Integral de Aguas de Galicia, S.A.U. na xuntanza do 18 de xaneiro de 2018, e de conformidade co disposto no artigo 90.2 e 3 do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo,
A Secretaría Xeral de Emprego
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia (Regcon).
Segundo. Dispoñer a súa publicación no
Diario Oficial de Galicia
.
Santiago de Compostela, 12 de febreiro de 2018
Relación de asistentes:
Orde do día:
1. Táboas salariais 2018.
Iniciase a xuntanza ás 10.30 horas do día do encabezamento, seguindo a orde do día:
1º. Sinatura das táboas salariais.
Publicado o IPC 2017 no 1,1 %, procedese a realizar a revisión das táboas salariais de 2018 de acordo co recollido no artigo 59 do vixente convenio colectivo.
Unha vez analizadas as táboas facilitadas pola empresa, estando as partes de acordo, procédese á súa sinatura.
Sen máis asuntos que tratar, péchase a xuntanza en Santiago de Compostela o 18 de xaneiro de 2018.
ORDE do 15 de febreiro de 2018 pola que se concede autorización definitiva ao centro privado estranxeiro Coruña British School, da Coruña.
Consellería de Cultura, Educación e Ordenación Universitaria — III. Outras disposicións — 05/03/2018

Mediante a Orde do 16 de febreiro de 2016 autorízase a apertura e o funcionamento temporal do centro privado estranxeiro Coruña British School, da Coruña, para impartir as ensinanzas de Nursery (3 anos de idade) ata o curso de Year 1 (5 a 6 anos de idade) do Currículo nacional de Inglaterra e País de Gales.
No certificado de inspección, o British Council sinala que se pode conceder unha autorización plena para un máximo de 150 postos escolares, desde o curso de Nursery (3 anos de idade) ata o curso Year 1 (5 a 6 anos de idade) do Currículo nacional de Inglaterra; ensinanzas que se corresponden co segundo ciclo da educación infantil do sistema educativo de España.
Logo da tramitación do expediente de acordo co establecido no Real decreto 806/1993, do 28 de maio, sobre réxime de centros docentes estranxeiros en España, así como no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Autorización de ensinanzas
Conceder a autorización definitiva ao centro privado estranxeiro Coruña British School, para impartir as ensinanzas de Nursery (3 anos de idade) ata o curso de Year 1 (5 a 6 anos de idade) do Currículo nacional de Inglaterra, para alumnado español e estranxeiro, 150 postos escolares.
Os datos do centro son os que se detallan a seguir:
Artigo 2. Inscrición no rexistro
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 3. Obrigas do centro
O centro queda obrigado ao cumprimento da normativa vixente e sometido á inspección educativa da Consellería de Cultura, Educación e Ordenación Universitaria, de conformidade co establecido no artigo 9 do Real decreto 806/1993, do 28 de maio, así como a solicitar unha nova autorización e inscrición no caso de que se produza calquera variación nos elementos e circunstancias que dan lugar a esta autorización.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 15 de febreiro de 2018
RESOLUCIÓN do 12 de febreiro de 2018, da Secretaría Xeral de Emprego, pola que se dispón a inscrición no rexistro e a publicación, no Diario Oficial de Galicia, do acordo da comisión paritaria do convenio colectivo do sector de orquestras de verbena de Galicia.
Consellería de Economía, Emprego e Industria — III. Outras disposicións — 05/03/2018

Visto o acordo da comisión paritaria do convenio colectivo do sector de orquestras de verbena de Galicia, que foi subscrito o 17 de xaneiro de 2018 pola comisión paritaria conformada pola Asociación Galega de Orquestras (AGO), en representación da parte empresarial, e CC.OO., UGT-Galicia e a CIG, en representación da parte sindical, e de conformidade co disposto no artigo 90, números 2 e 3, do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo,
A Secretaría Xeral de Emprego,
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia (Regcon), creado mediante Orde do 29 de outubro de 2010 (DOG núm. 222, do 18 de novembro).
Segundo. Dispoñer a súa publicación no
Diario Oficial de Galicia
.
Santiago de Compostela, 12 de febreiro de 2018
En Santiago de Compostela, ás 17.00 horas do 17 de xaneiro de 2018, na sede do Consello Galego de Relacións Laborais, reúnense as persoas a continuación mencionadas, en presenza de Verónica Martínez Barbero, presidenta do Consello Galego de Relacións Laborais.
O obxecto da presente xuntanza é a aclaración e interpretación do artigo 19.1 en relación co artigo 27, ambos do convenio colectivo do sector de orquestras de verbena de Galicia.
Logo do oportuno debate e da exposición de posturas por todas e cada unha das representacións presentes, sobre a cuestión obxecto da presente xuntanza, procede reflectir na acta os seguintes aspectos:
Esta comisión entende que o concepto «axuda de custo» recollido na última liña do número 1 do artigo 19 do convenio é unha axuda de custo que pretende compensar o gasto en tal concepto devindicado durante o tempo transcorrido entre o remate da sesión vermú ata a actuación da noite.
O seu importe, 40 €, recóllese no artigo 27 «Axuda por sesión vermú» e, polo tanto, o dito importe ten a consideración de axuda de custo e con esa finalidade foi fixada pola mesa negociadora do convenio.
De conformidade co reflectido no parágrafo anterior, a axuda por sesión vermú, que non ten a consideración de salario, non pode ser obxecto de procedemento de inaplicación do presente convenio colectivo, conforme o referido no artigo 82.3.d) do Estatuto dos traballadores.
Delégase en Ignacio Bouzada Gil, funcionario habilitado do Consello Galego de Relacións Laborais, para a realización dos trámites de rexistro, depósito e publicación da presente acta.
E non tendo máis asuntos que tratar, finaliza a xuntanza, ás 18.30 horas do día sinalado no encabezamento, e redáctase esta acta que asinan todos os asistentes en proba de conformidade.
RESOLUCIÓN do 16 de febreiro de 2018, da Secretaría Xeral Técnica da Consellería de Infraestruturas e Vivenda, pola que se dá publicidade do convenio de colaboración subscrito por esta consellería no terceiro cuadrimestre de 2017.
Consellería de Infraestruturas e Vivenda — III. Outras disposicións — 05/03/2018

Consonte o establecido no artigo 15 da Lei 1/2016, do 18 de xaneiro, de transparencia e bo goberno (Diario Oficial de Galicia núm. 30, do 15 de febreiro), publícase no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a este mandato,
Artigo único
Dar publicidade ao convenio subscrito pola Consellería de Infraestruturas e Vivenda no terceiro cuadrimestre do ano 2017, que se incorpora como anexo a esta resolución.
Santiago de Compostela, 16 de febreiro de 2018
EXTRACTO da Resolución do 19 de febreiro de 2018, da Secretaría Xeral da Emigración, pola que se aproban as bases reguladoras e se procede á convocatoria de cen (100) bolsas de excelencia para a mocidade do exterior, co fin de cursar estudos de máster que se inicien no ano 2018 nunha universidade galega (PR911A).
Vicepresidencia e Consellería de Presidencia, Administracións Públicas e Xustiza — III. Outras disposicións — 05/03/2018

BDNS (Identif.): 387683.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións
(http://www.pap.minhap.gob.es/bdnstrans/index).
Primeiro.
Beneficiarios/as
Poderán solicitar estas axudas os/as cidadáns/ás galegos/as residentes no exterior cunha titulación universitaria de grao, licenciado/a, arquitecto/a, enxeñeiro/a, diplomado/a, arquitecto/a técnico/a ou enxeñeiro/a técnico/a.
Segundo.
Obxecto
Establecer as bases que regularán o procedemento de concesión, en réxime de concorrencia competitiva, de cen (100) bolsas de excelencia para a mocidade do exterior, co fin de cursar determinados estudos de máster que se inicien no ano 2018 nunha universidade galega.
Terceiro.
Bases reguladoras
Resolución do 19 de febreiro de 2018, da Secretaría Xeral da Emigración, pola que se aproban as bases reguladoras e se procede á convocatoria de cen (100) bolsas de excelencia para a mocidade do exterior, co fin de cursar estudos de máster que se inicien no ano 2018 nunha universidade galega.
Cuarto.
Importe
Esta convocatoria terá carácter plurianual e para a concesión destas subvencións destinarase un total de 860.625,00 euros con cargo á aplicación orzamentaria 04.30.312C.480.3 –Bolsas de excelencia para a mocidade do exterior– dos orzamentos xerais da Comunidade Autónoma de Galicia para os anos 2018 e 2019, por importe de 500.000,00 euros para a anualidade 2018 e 360.625,00 euros para a anualidade 2019.
Quinto.
Prazo de presentación de solicitudes
O prazo de presentación de solicitudes comezará a partir do día seguinte ao da publicación desta resolución no
Diario Oficial de Galicia
e finalizará o día 31 de maio de 2017 ás 24.00 horas (hora peninsular española).
Santiago de Compostela, 19 de febreiro de 2018
RESOLUCIÓN do 8 de febreiro de 2018, da Dirección Xeral de Administración Local, pola que se fan públicas as axudas concedidas ao abeiro da Orde do 30 de decembro de 2016 pola que se establecen as bases reguladoras e se convocan subvencións para a creación e/ou mellora das infraestruturas, dotacións, instalacións e equipamentos vinculados á prestación de servizos municipais, destinados a concellos de Galicia para o ano 2017, de forma individual e mediante o sistema de xestión compartida, cofinanciadas polo Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2014-2020 (Diario Oficial de Galicia número 14, do 20 de xaneiro).
Vicepresidencia e Consellería de Presidencia, Administracións Públicas e Xustiza — III. Outras disposicións — 05/03/2018

Conforme o establecido no artigo 15.1 da Lei 9/2007, do 13 de xuño, de subvencións de Galicia, e no artigo 23 da Orde do 30 de decembro de 2016, da Vicepresidencia e Consellería de Presidencia, Administracións Públicas e Xustiza, pola que se establecen as bases reguladoras e se convocan subvencións para a creación e/ou mellora das infraestruturas, dotacións, instalacións e equipamentos vinculados á prestación de servizos municipais, destinados a concellos de Galicia para o ano 2017, de forma individual e mediante o sistema de xestión compartida, cofinanciadas polo Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2014-2020 (DOG núm. 14, do 20 de xaneiro), publicarase no
Diario Oficial de Galicia
a relación das subvencións concedidas con indicación da convocatoria, do programa e do crédito orzamentario a que se imputan, as entidades beneficiarias, a cantidade concedida e a finalidade ou as finalidades da subvención.
Estes fondos Feader están incluídos no Programa de desenvolvemento rural de Galicia 2014-2020, que fixa como obxectivo a mellora das condicións de vida das persoas residentes nas áreas rurais. Este obxectivo recóllese na medida 7, Servizos básicos e renovación de poboacións en zonas rurais; submedida 7.40, Creación, ampliación e mellora de servizos básicos locais.
De acordo co anterior,
Publicar no
Diario Oficial de Galicia
as axudas concedidas en virtude da Orde do 30 de decembro de 2016 pola que se establecen as bases reguladoras e se convocan subvencións para a creación e/ou mellora das infraestruturas, dotacións, instalacións e equipamentos vinculados á prestación de servizos municipais, destinados a concellos de Galicia para o ano 2017, de forma individual e mediante o sistema de xestión compartida, cofinanciadas polo Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2014-2020 (DOG núm. 14, do 20 de xaneiro), cun importe total de 3.608.823,69 €, con cargo á aplicación orzamentaria 05.23.141A.760.2 correspondente aos orzamentos xerais da Comunidade Autónoma de Galicia para o ano 2017, nas contías e para as entidades beneficiarias que se relacionan no anexo desta resolución.
Santiago de Compostela, 8 de febreiro de 2018
RESOLUCIÓN do 8 de febreiro de 2018, da Dirección Xeral de Administración Local, pola que se publican as subvencións concedidas en virtude da Orde do 30 de decembro de 2016 pola que se regulan os criterios de repartición e se establecen as bases reguladoras e a convocatoria de subvencións das liñas en concorrencia non competitiva e concorrencia competitiva do Fondo de Compensación Ambiental para o ano 2017, de forma individual e mediante o sistema de xestión compartida, destinadas a entidades locais da Comunidade Autónoma de Galicia (Diario Oficial de Galicia número 14, do 20 de xaneiro).
Vicepresidencia e Consellería de Presidencia, Administracións Públicas e Xustiza — III. Outras disposicións — 05/03/2018

De conformidade co establecido no artigo 15.1 da Lei 9/2007, do 13 de xuño, de subvencións de Galicia, e no artigo 41 da Orde do 30 de decembro de 2016 pola que se regulan os criterios de repartición e se establecen as bases reguladoras e a convocatoria de subvencións das liñas en concorrencia non competitiva e concorrencia competitiva do Fondo de Compensación Ambiental para o ano 2017, de forma individual e mediante o sistema de xestión compartida, destinadas a entidades locais da Comunidade Autónoma de Galicia, procédese á publicación das subvencións concedidas.
De acordo co anterior,
Publicar no Diario Oficial de Galicia as subvencións concedidas en virtude da Orde do 30 de decembro de 2016 pola que se regulan os criterios de repartición e se establecen as bases reguladoras e a convocatoria de subvencións das liñas en concorrencia non competitiva e concorrencia competitiva do Fondo de Compensación Ambiental para o ano 2017, de forma individual e mediante o sistema de xestión compartida, destinadas a entidades locais da Comunidade Autónoma de Galicia (DOG núm. 14, do 20 de xaneiro).
As subvencións destináronse a financiar a realización de actuacións de investimento e a custos de funcionamento dos servizos municipais dedicados á protección do ambiente e do espazo natural, que responden aos criterios ou obxectivos recollidos no artigo 4 da Orde do 30 de decembro de 2016, con cargo ás aplicacións orzamentarias 05.23.141A.461.0 e 05.23.141A.761.0:
As contías e entidades beneficiarias por cada unha das liñas de subvención relaciónanse nos anexos I e II desta resolución.
Santiago de Compostela, 8 de febreiro de 2018
RESOLUCIÓN do 20 de febreiro do 2018, da Xefatura Territorial de Lugo, pola que se publican as subvencións concedidas a entidades xuvenís de ámbito provincial, en virtude da Orde do 11 de abril do 2017 pola que se establecen as bases que rexen as axudas enmarcadas no programa Iniciativa Xove e se procede á súa convocatoria.
Consellería de Política Social — III. Outras disposicións — 06/03/2018

De conformidade co diposto no artigo 15.1 da Lei 9/2007, do 13 de xuño, de subvencións de Galicia, e tendo en conta o disposto no artigo 17.1 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas coa expresión da convocatoria, o programa, o beneficiario, a cantidade concedida e a finalidade ou as finalidades da subvención.
Así, de conformidade coa normativa indicada, procédese á seguinte publicación:
Convocatoria: Orde do 11 de abril do 2017 pola que se establecen as bases que rexen as axudas enmarcadas no programa Iniciativa Xove e se procede á súa convocatoria.
Programa: Iniciativa Xove. Subvencións concedidas a entidades xuvenís do ámbito provincial de Lugo, cuxa resolución corresponde á xefa territorial, por delegación da persoa titular da Consellería de Política Social, segundo o disposto na disposición adicional terceira da Orde do 11 de abril do 2017.
Crédito orzamentario: 24.000,00 € (vinte e catro mil euros), para o ámbito provincial. Crédito orzamentario total da convocatoria 545.161.57 € (cincocentos corenta e cinco mil cento sesenta e un euros con cincuenta e sete céntimos).
Aplicación orzamentaria: 12.05.313A.481.0.
Código do procedemento: BS306B.
Código de proxecto: 2015 00528.
Finalidade: fomentar e consolidar a participación libre e eficaz da mocidade no desenvolvemento político, social, económico e cultural, así como promover a adecuada utilización do lecer, a calidade de vida e o benestar dos mozos e mozas da nosa comunidade autónoma, a través de proxectos integrais e específicos de actuación.
Entidades beneficiarias e contía: as entidades beneficiaras e o importe concedido relacionanse no anexo á resolución.
Lugo, 20 de febreiro do 2018
RESOLUCIÓN do 19 de febreiro de 2018, da Xefatura Territorial da Coruña, pola que se procede á publicación das subvencións concedidas en virtude da Orde do 11 de abril de 2017 pola que se establecen as bases que rexen as axudas enmarcadas no programa Iniciativa Xove e se procede á súa convocatoria.
Consellería de Política Social — III. Outras disposicións — 06/03/2018

De conformidade co disposto no artigo 15.1 da Lei 9/2007, do 17 de xuño, de subvencións de Galicia, e tendo en conta o disposto no artigo 17.1 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas coa expresión da convocatoria, o programa, o beneficiario, a cantidade concedida e a finalidade ou as finalidades da subvención.
Así, de conformidade coa normativa indicada, procedese a seguinte publicación:
Convocatoria: Orde do 11 de abril de 2017 pola que se establecen as bases que rexen as axudas enmarcadas no programa Iniciativa Xove e se procede á súa convocatoria.
Programa/s: Iniciativa Xove para a posta en marcha de iniciativas xuvenís de ámbito provincial ou inferior, cuxa resolución corresponde á xefa territorial da Consellería Política Social.
Crédito orzamentario: cincocentos corenta e cinco mil cento sesenta e un euros con cincuenta e sete céntimos (545.161,57 €), dos que setenta e catro mil cento sesenta e tres euros (74.163,00 €) corresponden á provincia da Coruña.
Aplicación orzamentaria: 12 05 313A 481.0.
Código de proxecto: 2015 00528.
Finalidade: fomentar e consolidar a participación libre e eficaz da mocidade no desenvolvemento político, social, económico e cultural, así como promover a adecuada utilización do lecer, a calidade de vida e o benestar dos mozos e mozas da nosa comunidade autónoma, a través de proxectos integrais e específicos de actuación.
Entidades beneficiarias e contía: as entidades beneficiarias, de ámbito provincial ou inferior, e o importe concedido relaciónanse no anexo á resolución.
A Coruña, 19 de febreiro de 2018
EXTRACTO da Orde do 20 de febreiro de 2018 pola que se establecen as bases reguladoras da subvención a entidades locais de Galicia para a programación de actividades de dinamización da lectura nas bibliotecas e/ou axencias de lectura públicas de titularidade municipal, integradas na Rede de bibliotecas públicas de Galicia, e se convoca para o ano 2018.
Consellería de Cultura, Educación e Ordenación Universitaria — III. Outras disposicións — 06/03/2018

BDNS (Identif.): 387641.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
(http://www.pap.minhap.gob.es/bdnstrans/index):
Primeiro.
Obxecto
Establecer as bases reguladoras do procedemento de concesión de subvencións dirixidas ás bibliotecas e/ou axencias de lectura públicas de titularidade municipal, integradas na Rede de bibliotecas de Galicia, para ofrecer un conxunto de actividades nas bibliotecas públicas galegas que acheguen a cidadanía á lectura e á información dunha maneira lúdica e atraente.
Segundo.
Beneficiarios
Poderán optar a estas subvencións os concellos de Galicia titulares de bibliotecas ou axencias de lectura pública integradas na Rede de bibliotecas de Galicia.
Non poderán ser beneficiarios destas axudas aqueles que se atopen nalgún dos supostos previstos nos puntos 2 e 3 do artigo 10 da Lei 9/2007, do 13 de xuño, de subvencións de Galicia.
Terceiro.
Bases reguladoras
Orde do 20 de febreiro de 2018 pola que se establecen as bases reguladoras da subvención a entidades locais de Galicia para a programación de actividades de dinamización da lectura nas bibliotecas e/ou axencias de lectura públicas de titularidade municipal, integradas na Rede de bibliotecas públicas de Galicia, e se convoca para o ano 2018.
Cuarto.
Importe
Destinarase un crédito total de 195.000 euros con cargo á aplicación orzamentaria 10.20.432A.760.3 dos orzamentos da Comunidade Autónoma de Galicia para o ano 2018.
Quinto.
Prazo de presentación de solicitudes
Un mes desde o día siguiente ao da publicación deste extracto no
Diario Oficial de Galicia
.
Santiago de Compostela, 20 de febreiro de 2018
DECRETO 102/2018, do 27 de setembro, polo que se dispón o cesamento de Fabiola García Martínez como directora xeral de Maiores e Persoas con Discapacidade.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 28/09/2018

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e unha vez presentada o pasado 26 de setembro renuncia expresa da titular do posto de directora xeral de Maiores e Persoas con Discapacidade con motivo de pasar a desempeñar o cargo de conselleira de Política Social, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e sete de setembro de dous mil dezaoito,
Que cese, por paso a outro destino, Fabiola García Martínez como directora xeral de Maiores e Persoas con Discapacidade, agradecéndolle os servizos prestados.
O cesamento terá efectos do día 26 de setembro de dous mil dezaoito.
Santiago de Compostela, vinte e sete de setembro de dous mil dezaoito
ORDE do 10 de setembro de 2018 pola que se dispón o nomeamento dun vogal do Consello de Administración da Autoridade Portuaria da Coruña.
Consellería do Mar — II. Autoridades e persoal — 18/09/2018

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída,
O nomeamento de María Isabel Concheiro Rodríguez-Segade como vogal no Consello de Administración da Autoridade Portuaria da Coruña, en representación da Comunidade Autónoma.
Santiago de Compostela, 10 de setembro de 2018